ועדת הכספים, כנסת 16, פרוטוקול מספר 347, 2005-05-10 10:00

יעקב ליצמן: אני פותח את הישיבה.

יעקב ליצמן: אני מצביע על פנייה מספר 34 של משרד השיכון, שדנו בה אתמול וסיימנו את הדיון.

נסים דהן: הדיון לא הסתיים.

יעקב ליצמן: הדיון הסתיים אתמול.

יעקב ליצמן: לקראת ההצבעה הפסקתי את הישיבה.

יעקב ליצמן: מי בעד פנייה לוועדה מספר 34 ירים את ידו?

נסים דהן: הסתיים הדיון?

נסים דהן: בשבוע הבא אני לעשות לך שיעור פרטי.

נסים דהן: הסתיים הדיון?

נסים דהן: בשבוע הבא אני לעשות לך שיעור פרטי.

נסים דהן: בעד הפנייה - 7 נגד - 5 הפנייה נתקבלה.

יעקב ליצמן: פנייה 34 אושרה.

נסים דהן: אני מבקש רוויזיה.

איוב קרא: למה אתה עושה מחטפים, אדוני היושב-ראש?

יעקב ליצמן: מי בעד הרוויזיה, ירים את ידו?

יעקב ליצמן: מי בעד הרוויזיה, ירים את ידו?

יעקב ליצמן: בעד הרוויזיה - 5 נגד - 7 הרוויזיה לא נתקבלה.

יעקב ליצמן: תודה, הרוויזיה לא אושרה.

יעקב ליצמן: פנייה 34 אושרה.

נסים דהן: אני מבקש התייעצות סיעתית.

נסים דהן: פנייה מס' 31-32

יעקב ליצמן: אנחנו עוברים לפנייה מספר 32-31, של משרד הביטחון, שדנו בה אתמול.

יעקב ליצמן: אני מעלה אותה להצבעה.

איוב קרא: אתה לא יכול להוסיף את זה עכשיו, אתה לא הודעת.

יעקב ליצמן: זה שייך למשרד הביטחון.

יעקב ליצמן: מדובר על תקציב הקרוואנים.

יעקב ליצמן: מי בעד פנייה 31-32?

יעקב ליצמן: זה שייך למשרד הביטחון.

יעקב ליצמן: מדובר על תקציב הקרוואנים.

יעקב ליצמן: מי בעד פנייה 31-32?

יעקב ליצמן: בעד הפנייה - 8 נגד - 5 נמנעים - 1 הפנייה נתקבלה.

יעקב ליצמן: פנייה מספר 31-32 אושרה.

נסים דהן: אני מבקש רוויזיה.

יעקב ליצמן: מי בעד הרוויזיה על פנייה 31-32, ירים את ידו?

יעקב ליצמן: מי בעד הרוויזיה על פנייה 31-32, ירים את ידו?

יעקב ליצמן: בעד הרוויזיה - 6 נגד - רוב הרוויזיה לא נתקבלה.

יעקב ליצמן: הרוויזיה לא אושרה.

יעקב ליצמן: תודה רבה.

יעקב ליצמן: פנייה מס' 49

יעקב ליצמן: אנחנו עוברים לפנייה מספר 49.

שרון גמבשו: פנייה 49 היא פניית המשך לפנייה 34 שאושרה לפני כמה רגעים, היא לאותם נושאים.

שרון גמבשו: היא פנייה שמקצה עוד 27 מיליון על ה-46 מיליון שאושרו לפני מספר דקות.

נסים דהן: זה לא כתוב.

שרון גמבשו: אני אסביר.

שרון גמבשו: מדובר על הקמת תשתיות, על הקמת מאגר לשכירת דירות - -

חיים אורון: אין "על פי הנחיית ראש הממשלה".

חיים אורון: את זה הם הורידו.

נסים דהן: הם הורידו עוד כמה דברים.

יעקב ליצמן: כתוב.

יעקב ליצמן: לא הורידו כלום.

שרון גמבשו: - - הקמת תשתיות, הקמת מאגר לשכירת דירות ותקציבים לתכנון.

איוב קרא: בקול של אחמד טיבי אתם רוצים לנהל מדינה?

איוב קרא: מה זה הדבר הזה?

איוב קרא: מה זה הדבר הזה, הרב ליצמן?

איוב קרא: איפה עם ישראל?

איוב קרא: מה זה הדבר הזה, על הקול שלו?

איוב קרא: מה זה על הקול שלו צריך לנהל מדינה?

איוב קרא: בושה, זה בושה למדינה.

יעקב ליצמן: חבר הכנסת איוב קרא, אני מבקש.

איוב קרא: בושה למדינה הזאת, בושה לממשלה הזאת.

יעקב ליצמן: חבר הכנסת קרא.

איוב קרא: השחיתות לא נגמרת.

איוב קרא: לא נגמרת השחיתות הזאת.

איוב קרא: השחיתות הזאת לא תיגמר.

דני יתום: - - -

איוב קרא: אתה, תפסיק להקפיא בפריג'ידר.

יעקב ליצמן: חבר הכנסת יתום, אני מבקש.

יעקב ליצמן: איוב קרא, אני קורא לך פעם ראשונה.

איוב קרא: השחיתות הזאת לא תיגמר.

יעקב ליצמן: חבר הכנסת קרא, אני קורא לך פעם שנייה.

נסים דהן: השחיתות היא לא פה.

נסים דהן: השחיתות היא מי שמבצע את הקרוואנים, זאת השחיתות.

יעקב ליצמן: חבר הכנסת דהן, אני קורא לך פעם ראשונה.

חיים אורון: - - -

יעקב ליצמן: חבר הכנסת אורון, אני קורא לך פעם ראשונה.

חיים אורון: - - - מושחת.

יעקב ליצמן: חבר הכנסת אורון, אני קורא לך פעם שנייה.

איוב קרא: אני שמח שאתה מגן על הממשלה הזאת.

יעקב ליצמן: איוב קרא, אני קורא לך - -

יולי תמיר: איוב קרא, אתה הכי גזען מכולם.

אחמד טיבי: לי קוראים אחמד, אבל לו קוראים איוב.

אחמד טיבי: זה הכל.

אחמד טיבי: גם לך קוראים איוב.

יולי תמיר: חבר הכנסת קרא, זה שאתה אומר כאלה דברים זה הדבר הכי מזעזע.

נסים דהן: השחיתות שבייגה ואורון התכוונו - כשמבקר המדינה יבדוק, זאת השחיתות שאנחנו מאשרים היום.

נסים דהן: הוא יצביע בעד למרות שהוא קורא לזה שחיתות.

אחמד טיבי: כל פעם אומרים לנו, לחברי הכנסת הערביים, שההצבעה שלנו אותו הדבר.

אחמד טיבי: כל פעם אותו הדבר.

יולי תמיר: הוא לא לגיטימי.

נסים דהן: איפה מבקר המדינה שיבדוק את זה?

רוני בריזון: אני מבקש פיצוי על פגיעה בשמיעה.

נסים דהן: בייגה ביקש - - הוא מאשר את זה עכשיו.

יעקב ליצמן: איוב קרא, כאן כל אחד זה קול.

יעקב ליצמן: אתה לא יכול להגיד דבר כזה.

איוב קרא: לי מותר, אחמד סולח לי.

יולי תמיר: אתה אדם חסר כבוד עצמי, גזען באופן יסודי.

יעקב ליצמן: אין לאף אחד רשות הדיבור עכשיו.

חיים אורון: - - - זה החלטות הממשלה.

נסים דהן: חיים אורון, אתה מאשר עכשיו את אחד הדברים הכי מושחתים במדינה.

יולי תמיר: חבר הכנסת דהן, יש דברים יותר - -

יעקב ליצמן: חברת הכנסת יולי תמיר.

איוב קרא: זה לא מופיע אפילו - -

יעקב ליצמן: איוב, קראתי לך לסדר כבר פעמיים, אני מבקש.

יעקב ליצמן: אני לא רוצה להוציא אותך.

בנימין אלון: יום אחרי העקירה הם - -

אחמד טיבי: סליחה, חבר הכנסת ליצמן, אתה לא מגן עליי מול ההתקפה הפרועה?

אחמד טיבי: יש חברי כנסת ויש חברי כנסת?

יעקב ליצמן: הגנתי, אדוני, לא שמעת מה שאמרתי לפרוטוקול.

יעקב ליצמן: אמרתי לפרוטוקול שאסור להגיד דבר כזה, לכולם יש זכות הצבעה אחידה.

אחמד טיבי: זאת הצבעה לגיטימית, מה זאת אומרת?

יולי תמיר: בוודאי שהיא לגיטימית.

רוני בריזון: אין ספק שהיא לגיטימית.

אברהם-בייגה שוחט: שרון גמבשו, מכיוון שאתה אומר שה-27 מיליון האלה מצטרפים ל-46 מיליון לאותן מטרות, אני רוצה להעיר שתי הערות.

אברהם-בייגה שוחט: הערה ראשונה, תואיל לפרט.

אברהם-בייגה שוחט: בנושא הקודם היו שלושה סעיפים - היה 3 מיליון למאגר הדירות; 30 וכמה מיליון לפיתוח מראש כפוף לכך שיהיו הסכמות של קבוצות לעבור ליישובים האלה, ולפני כן רק מדברים אבל לא עושים.

אברהם-בייגה שוחט: זה מה שהוצהר פה אתמול לפרוטוקול.

אברהם-בייגה שוחט: אז באיזו חלוקה העסק הזה הולך?

אברהם-בייגה שוחט: לחבר הכנסת דהן אני רוצה להגיד שהסעיף הזה לא עומד בשום סתירה לחוק, מכיוון שאם עושים כלי נוסף של מאגר דירות שעולה 3 מיליון שקל - -

נסים דהן: מחנות עקורים.

איוב קרא: למה 3 מיליון?

איוב קרא: זה יכול לעלות מאות מיליונים אחר כך.

אברהם-בייגה שוחט: לכן רק תגיד מה החלוקה, ואז אפשר להצביע בעד.

שרון גמבשו: החלוקה היא 15 מיליון לתכנון, 2 מיליון למאגר הדירות ועוד 10 מיליון לתשתיות.

אברהם-בייגה שוחט: במידה שיהיו הסכמים.

נסים דהן: יש הסכמים.

שרון גמבשו: בחלק מהמקרים מדובר בקרוואנים, וקרוואנים זה לא כפוף להסכמים.

אברהם-בייגה שוחט: קרוואנים בתוך תקציב השיכון או בתקציב משרד הביטחון?

שרון גמבשו: הכנת תשתית לקרוואנים שיוקמו מתקציב משרד הביטחון.

אברהם-בייגה שוחט: אז חלק הולך להקצאה של ה-66 מיליון?

שרון גמבשו: חלק מכין את התשתית להנחת הקרוואנים שיוקמו מתקציב משרד הביטחון.

אברהם-בייגה שוחט: אז זה לא היה אתמול, הסעיף הזה.

שרון גמבשו: זה לא היה.

נסים דהן: זה הסיפור, פתאום התעוררו.

נסים דהן: מאתמול להיום התעוררו.

יעקב ליצמן: ובכן, מדובר על 15 מיליון לתכנון, 10 מיליון לתשתיות ו-2 מיליון למאגר דירות.

נסים דהן: יש כאן תמיהה אחת גדולה על צורת ניהול הדברים במשרד האוצר, ואני מתאר לעצמי שזאת גם הנחיה ממשרד ראש הממשלה כי כך כתוב בפנייה.

יעקב ליצמן: אני לא מכיר שר אוצר שמקבל הנחיות מראש הממשלה, ולכן אני לא יודע בדיוק על מה אתה מדבר.

נסים דהן: זאת הנחיית ראש הממשלה.

נסים דהן: זה כתוב שחור על גבי עיתון.

נסים דהן: הנחיית ראש הממשלה.

נסים דהן: אז לא יעלה על הדעת, ריבונו של עולם, איך אתם לא מסוגלים לתכנן.

נסים דהן: אתמול כשזה היה בפנינו, למה הבקשה הזאת לא היתה?

שרון גמבשו: כי ההנחיה הגיעה שלשום בערב.

נסים דהן: ומתי הגיעה ההנחיה הראשונה?

שרון גמבשו: ביום חמישי שעבר הפנייה כבר היתה מוכנה.

נסים דהן: יכול להיות שיש עוד הנחיות בדרך.

שרון גמבשו: אני לא יודע.

נסים דהן: אולי נעשה הפסקה, אדוני היושב-ראש, נרכז את כל ההנחיות, נראה על מה מדובר.

נסים דהן: לא ייתכן שיעשו לנו "תהרוג טורקי ותנוח".

נסים דהן: זאת השיטה.

נסים דהן: כדי שנעשה את עבודתנו נאמנה ושאחר כך לא נצטער כשתקום ועדת חקירה וכשמבקר המדינה יחשוף את כל השחיתויות שמסתתרות מאחורי ההעברות האלה - ויש, ורמזו עליהן בייגה ואורון למבקר המדינה, ותפסיקו להתעלם.

חיים אורון: מה - -

נסים דהן: חבר הכנסת אורון, אל תצחק.

נסים דהן: אתה הראשון שתיחקר כי אתה יודע משהו ואתה לא אומר.

יעקב ליצמן: אחר כך אבקש תגובה מחבר הכנסת אורון.

נסים דהן: הוא יגיב, הוא יגיב.

אברהם-בייגה שוחט: אני חבר כנסת, אני לא זה שמבצע.

נסים דהן: חבר הכנסת בייגה שוחט אמר מעל דוכן הכנסת "יש שחיתות שאנחנו מקפיאים בינתיים".

איוב קרא: בייגה אמר: "את השחיתות אנחנו מקפיאים עד לאחר ההתנתקות".

איוב קרא: אל תקפיא אותה, אתה תשלם על זה.

נסים דהן: אני מבקש, אדוני היושב-ראש, רשימה מדויקת של חלוקת התקציב.

איוב קרא: אל תקפיאו את השחיתות עד אחרי ההתנתקות.

איוב קרא: השחיתות עכשיו, עכשיו תעלו אותה פה.

איוב קרא: תעלו את השחיתות עכשיו, אל תקפיאו את זה עד אחרי ההתנתקות.

יולי תמיר: ממתי אתה נלחם בשחיתות?

איוב קרא: בקולות של אחמד טיבי אתם מוכנים להעביר דבר כזה.

איוב קרא: אם היה קורה אצלכם הדבר הזה, אריק שרון היה משתולל פה.

אברהם-בייגה שוחט: למה אתה כועס עלינו?

דני יתום: איוב, למה הקול שלך יותר טוב מהקול שלו?

איוב קרא: הוא מקפיא את השחיתות של הממשלה הזאת עד אחרי ההתנתקות.

איוב קרא: תראה איזה משפטים הוא אומר.

איוב קרא: כמו אמנון אברמוביץ.

איוב קרא: כולכם אברמוביץ פה, כולכם אברמוביץ.

איוב קרא: כולכם אברמוביץ, כולם אברמוביץ.

יולי תמיר: - - -

קריאות: - - -

איוב קרא: כולם אברמוביץ פה, כולם אברמוביץ, כולם אברמוביץ, כולכם, כולכם אברמוביץ.

איוב קרא: אלוהים ישפוט אתכם, המדינה תשפוט אתכם, כולם.

איוב קרא: כולכם, כולל בייגה.

יעקב ליצמן: חבר הכנסת איוב קרא.

יולי תמיר: אתה גזען, גזען עלוב.

אחמד טיבי: אבל הוכח שהקול שלי יותר טוב משלו, בכל קנה מידה.

יולי תמיר: חבר הכנסת קרא, אתה הגזען הכי עלוב בכנסת.

איוב קרא: כולם אברמוביץ.

איוב קרא: מה שהוא אמר אברמוביץ, כולם אברמוביץ, אתה, בייגה, בייגה הוא אברמוביץ של הכנסת.

יעקב ליצמן: חבר הכנסת איוב קרא, אני קורא לך פעם שלישית.

יעקב ליצמן: אני מבקש שתצא.

יעקב ליצמן: איוב קרא, אני מבקש שתצא.

יולי תמיר: איוב קרא, אתה גזען.

קריאות: - - -

יעקב ליצמן: אני יכול להגיד לך - ההיסטוריה תשפוט אותך, בייגה שוחט, שאמרת שאנחנו מקפיאים את השחיתות עד אחרי ההתנתקות.

אברהם-בייגה שוחט: אני לא אמרתי ככה.

איוב קרא: ההיסטוריה תשפוט אותך.

איוב קרא: בקול של טיבי אתם מנהלים את המדינה, ובשארה וברכה.

יולי תמיר: ההיסטוריה תשפוט אותך.

אחמד טיבי: לך קוראים איוב.

איוב קרא: קוראים לי אַיוּבּ, זה אִיוֹב, אבל בלי ייסורים.

איוב קרא: כי אתה נמצא פה עם ממשלה שכולה מושחתת.

אחמד טיבי: לך קוראים איוב, תזכור.

אחמד טיבי: לא משה, לא אברמוביץ.

קריאה: גזענות.

אברהם-בייגה שוחט: חבר הכנסת קרא תקף אותי אישית, אני מוכרח להגיב.

אחמד טיבי: תמיד מתייחסים לקול הערבי כקול לא לגיטימי.

אחמד טיבי: הקול שלנו לגיטימי.

רוני בריזון: הקול שלך לגיטימי ושלו לגיטימי.

רוני בריזון: ההתנהגות שלו לא לגיטימית.

יעקב ליצמן: אפשר לבקש מהסדרן להוציא את חבר הכנסת איוב קרא?

יעקב ליצמן: (חבר הכנסת איוב קרא יוצא מחדר הוועדה)

יולי תמיר: זאת הגזענות הכי גרועה, של בני מיעוטים שלא מקבלים בני מיעוטים.

אחמד טיבי: זה כמעט אבירציה, aberration.

יעקב ליצמן: חברי הכנסת, אם אתם רוצים שאני אוציא את כלי התקשורת, אני אוציא.

אברהם-בייגה שוחט: אדוני היושב-ראש, אני מוכרח להגיב.

נסים דהן: אני עוד לא סיימתי.

יעקב ליצמן: אבל חבר הכנסת שוחט רוצה להגיב.

אברהם-בייגה שוחט: רק רגע, חבר הכנסת דהן.

אברהם-בייגה שוחט: אני אמרתי את מה שאמרתי במליאת הכנסת ואני לא מסתייג - אני אמרתי שבסדר הדיון הפוליטי של מפלגת העבודה כאופוזיציה לפני כניסתה לממשלה, ובהיותה בממשלה, היא אכן לא מנהלת אופוזיציה באותם נושאים שבחלקם כן היה צריך לקיים אופוזיציה, זה שייך גם לתקציב - -

בנימין אלון: כמו השחיתות.

אברהם-בייגה שוחט: תן לי, אני אגיד בדיוק.

נסים דהן: הוא אמר: יש שחיתות ואנחנו מקפיאים אותה.

אברהם-בייגה שוחט: זה שייך למדיניות חברתית, זה שייך לנורמות ציבוריות, זה שייך להתנהגות של צחי הנגבי, זה שייך להתנהגות ראש הממשלה, זה שייך להתנהגות ישראל כץ - -

יעקב ליצמן: בייגה, תודה רבה, סיימת.

אברהם-בייגה שוחט: זאת הנקודה.

אברהם-בייגה שוחט: צחי הנגבי וישראל כץ - זה בדיוק אותו הדבר.

נסים דהן: לא, לא, הפרשה הזאת - - -

אברהם-בייגה שוחט: זה בדיוק אותו הדבר.

יעקב ליצמן: חבר הכנסת דהן, או שתדבר או - -

נסים דהן: אני רוצה לדבר למצלמות.

רוני בר-און: במקום להיות חברי הכנסת, נהייתם קרייני טלוויזיה.

רוני בר-און: רואים מצלמה - קרייני טלוויזיה.

אברהם-בייגה שוחט: אל תלמד אותנו מה זה להיות חברי כנסת.

יעקב ליצמן: האם הודיעו לאיוב קרא שהולכים להצביע, שהוא יכול להיכנס?

רוני בר-און: לא, יש לו מסיבת עיתונאים.

יעקב ליצמן: בסדר, אז הוא יהיה בחוץ בהצבעה.

יעקב ליצמן: אני שלחתי להודיע לו שהוא יכול להיכנס.

אברהם-בייגה שוחט: חבר הכנסת בר-און, יש לך אפשרות לעשות ועדת כנסת בפגרה.

אברהם-בייגה שוחט: מה אתה עושה פה בכלל?

אברהם-בייגה שוחט: גייסו אותך.

אברהם-בייגה שוחט: הצלנו את הליכוד שלא נתנו לך להיות שר, אחרת לא היה פה אף אחד מהליכוד כתומך.

נסים דהן: עמרי שרון פה.

רוני בר-און: אני מאוד מודה לך, חבר הכנסת שוחט, זה אלטרואיזם שלא קיים במקומותינו.

נסים דהן: אדוני היושב-ראש, לא יקרה אסון אם נסכם את הדיון רק לאחר שנקבל בכתב את כל המספרים שנציג האוצר מונה כאן ונקיים עליהם דיון.

נסים דהן: אנחנו לא חותמת גומי, אנחנו צריכים לשקול בכובד ראש את כל המספרים שניתנו כאן.

נסים דהן: אנחנו רואים פה שיום אחרי יום מגיעים מספרים חדשים, אי אפשר.

יעקב ליצמן: היות שביום שלישי הבא יש דיון על מכלול הבעיות של ההתנתקות, אז תעלה כל מה שאתה רוצה.

יעקב ליצמן: אבל על הפנייה הזאת נצביע היום.

נסים דהן: מה קרה?

נסים דהן: נדחה את זה לשבוע הבא.

יעקב ליצמן: לא, את הפנייה הזאת נאשר היום, אם יהיה רוב, וכל השאר נדחה לשבוע הבא.

נסים דהן: זאת פזיזות שהיא מן השטן.

נסים דהן: אם ממילא מקיימים דיון בשבוע הבא, מה הבעיה לאשר את זה בשבוע הבא?

בנימין אלון: אדוני היושב-ראש, אפשר לצחוק על ההשתוללות של איוב קרא או למחות - -

רוני בר-און: גם לבכות.

חיים אורון: אפשר לבכות על זה.

יעקב ליצמן: הוא לא היה צריך לדבר ככה.

בנימין אלון: אפשר לבכות על זה, אפשר להעיר, אבל אי אפשר להתעלם מהדברים שהוא אומר.

בנימין אלון: עכשיו אין פה תקשורת ואני יכול להגיב.

בנימין אלון: חבר הכנסת אחמד טיבי, תקשיב, אני לא יודע אם הבנת מה שהוא אמר, הוא לא התכוון להגיד אברמוביץ, ערבי, אשכנזי, ספרדי - -

אברהם-בייגה שוחט: זה בדיוק מה שהוא אמר.

אברהם-בייגה שוחט: לזה הוא התכוון.

בנימין אלון: תקשיבו נא.

בנימין אלון: הוא התכוון לאמנון אברמוביץ.

חיים אורון: לפי דעתי אתה יורד לחקר של מה שהוא התכוון, בלי - -

רוני בריזון: הוא לא ראוי להרמנויטיקה שלך.

משולם נהרי: אבל תן לו לדבר, הוא עוד לא אמר.

משולם נהרי: למה אתם סותמים את הפה?

משולם נהרי: אתה עוד לא יודע מה הוא אומר.

חיים אורון: יש שחקן כדורגל עם מדליה שקוראים לו איברהימוביץ', אליו הוא התכוון...

נסים דהן: אתה יודע שיש שחיתות ואתה מצביע בעד.

נסים דהן: ואתה יודע איפה השחיתות, אתה יודע יפה מאוד.

נסים דהן: אתה יודע בדיוק מי ייתן את הקרוואנים.

חיים אורון: אני לא יודע.

יעקב ליצמן: חבר הכנסת נסים דהן, תודה רבה.

יעקב ליצמן: חבר הכנסת אלון, תמשיך בבקשה.

בנימין אלון: כשאיוב קרא הזכיר אברמוביץ, הוא התכוון לדבר אחד שאני חושב שחשוב שכולנו נדע אותו.

בנימין אלון: ציטטו את אמנון אברמוביץ בביטוי שאמר כעיתונאי חוקר: אנחנו נטפל באריאל שרון ובמשפחת שרון כמו שמטפלים באתרוג ולא נעלה שום נושאים שיפריעו לעקירה, שנקראת ההתנתקות.

אחמד טיבי: איוב התכוון לזה?

בנימין אלון: כן, לכן הוא צעק אברמוביץ.

בנימין אלון: נכון התכוונת לאמנון אברמוביץ, איוב?

אברהם-בייגה שוחט: נכון.

אחמד טיבי: אני התכוונתי למה שמבין בייגה שוחט.

בנימין אלון: זאת גם קצת גזענות - ישר כשמישהו אומר משהו, לזלזל כאילו הוא טיפש.

יעקב ליצמן: לא, בני.

יעקב ליצמן: לא משנה מה חושבים על ההתנתקות - -

אחמד טיבי: אף אחד לא זילזל.

אחמד טיבי: כעסו, לא זילזלו.

אברהם-בייגה שוחט: זה התחיל באי-לגיטימיות בהצבעה.

אברהם-בייגה שוחט: לשמוע את זה ממנו שהוא דרוזי - -

איוב קרא: אל תכניס את מוצאי, אני ישראלי פה.

איוב קרא: אל תכניס את מוצאי, זה אצלכם במפלגת העבודה ובשמאל.

איוב קרא: אני ישראלי, נקודה.

איוב קרא: אל תכניס את הנושא העדתי.

אברהם-בייגה שוחט: אז למה אתה אומר לו שהוא ערבי?

איוב קרא: אמרתי אחמד, כי אחמד מגדיר את עצמו יועץ של ערפאת, יועץ ערפאת מכתיב לנו את הקצב - -

חיים אורון: גם אני הצבעתי על זה, הקול שלי כמו הקול שלו.

אברהם-בייגה שוחט: הוא כבר לא יועץ של ערפאת.

אברהם-בייגה שוחט: ערפאת סידר לו את העניין, הוא כבר לא יועץ שלו.

איוב קרא: הוא לא יועץ של ערפאת?

איוב קרא: אם היה מגדיר את עצמו ישראלי, אין לי בעיה.

איוב קרא: הוא לא, הוא אומר: אני יועץ של ערפאת.

חיים אורון: אתה במקום 47 בגלל ראש הממשלה שעכשיו אתה מלכלך אותו.

חיים אורון: מה אתה יושב פה בכלל?

אחמד טיבי: תגיד להם את האמת למה את יושב פה בכנסת.

אחמד טיבי: זה בקולות שלי.

אחמד טיבי: לצערי הרב, בקולות העודפים שלי איוב קרא יושב פה בכנסת.

אחמד טיבי: 20 אלף קולות עודפים.

אחמד טיבי: אני לא ישן בלילה בגלל זה.

אחמד טיבי: איוב קרא: בזכות הרב דוד אבוחצירא אני פה, לא בזכות הקולות של טיבי.

יעקב ליצמן: ברגע האמת אין פה טלוויזיה.

יעקב ליצמן: ..

בנימין אלון: אדוני היושב-ראש, אני רוצה להעיר דבר אחד לעצם הדיון שלנו היום, וזה מה שציטט קודם חבר הכנסת קרא לגבי אמנון אברמוביץ, ולא אחזור על כל העניין.

בנימין אלון: כשמטפלים כמו אתרוג, צריך לזכור שיש גם צד שני, שיום אחרי סוכות זה אתרוגים אחרי סוכות ואין להם ערך.

בנימין אלון: אני לא חושב שאנחנו צריכים להחשות כאן כי כל החקירות האלה, מכל המצביעים של השמאל, הרי יום אחרי סוכות הם לא ירחמו, לא על שרון ולא על משפחתו.

בנימין אלון: איזה נוהג זה שמעבירים לוועדת הכספים הנחיית ראש ממשלה למשרד לא שלו?

בנימין אלון: אני לא מכיר נוהג כזה.

בנימין אלון: מה זה שבדף רשמי של משרד האוצר - עכשיו תהיה עוד הנחיה - -

יעקב ליצמן: למה אתה לא שואל: איך זה ששר האוצר כותב שהוא מקבל הנחיות מראש הממשלה?

יעקב ליצמן: הוא חותם על זה.

בנימין אלון: אני לא יודע, אני לא חייב לביבי יותר מאשר אני חייב לשרון.

בנימין אלון: תקראו גם לו.

יעקב ליצמן: אני עשיתי מה שביקשת.

יעקב ליצמן: ביום שני ביבי נתניהו בא לכאן לדיון, תשאל אותו.

יעקב ליצמן: וביום שלישי יהיה דיון על ההתנתקות.

בנימין אלון: ביחס להצבעה שהצבענו כאן, ביום שלישי אולי נדון בה רטרואקטיבית.

יעקב ליצמן: לא.

יעקב ליצמן: ביום שלישי זה דיון על כל המכלול של ההתנתקות, לפי בקשה של בייגה שוחט.

חיים אורון: אם מישהו גונב מכרזים - -

בנימין אלון: אדוני היושב-ראש, אישרנו העברת כספים לשיכון זמני.

בנימין אלון: מה היתה החשיבה המקורית, כפי שהעלה חבר הכנסת דהן?

בנימין אלון: הרי אין פה סודות, ידעו שלהעביר 8,000-9,000 איש זה לא כך שבונים להם בתים תוך דקה, אז מה תיכננו תקציבית?

בנימין אלון: מה תיכננו אופרטיבית?

יעקב ליצמן: מקסימום הקרוואנים יהיו לחרדים שיבואו לשם בסוף.

בנימין אלון: אתה יודע יפה מאוד מה אורך החיים של קרוואן.

בנימין אלון: אנחנו יודעים יפה מאוד איזו ביקורת היתה על תקופה אחרת שהביאו קרוואנים.

יעקב ליצמן: אני יודע שיש קרוואנים שמשתמשים בהם 15 שנה.

נסים דהן: תלוי איזה סוג.

בנימין אלון: יש גם טובים.

בנימין אלון: יש בתי ספר שמשתמשים בקרוואנים.

אברהם-בייגה שוחט: תבוא ביום שלישי לדיון.

בנימין אלון: אני אבוא, בלי נדר.

בנימין אלון: אני מסיים את דבריי בפנייה גם לאנשי הליכוד, בעיקר להם - אל תשכחו שיום אחרי סוכות אתרוגים לא עולים כסף.

בנימין אלון: יום אחרי סוכות, כל הראיות שחסרות בתיקים של מני מזוז יימצאו וכל הדברים יגיעו, וכל אלה שעכשיו כל כך ששים ושמחים לעזור לקואליציה יהיו בצד השני.

בנימין אלון: אז תזכרו את זה, וחבל בשביל זה להעביר אנשים למחנה זמני ולגרום דבר כזה, כשאתה עוד לא יודע אם בסוף לא תחזיר אותם לבתים שלהם.

יולי תמיר: אני רוצה להגיד משהו על אופן הדיון, ולהגיד את זה גם לאיוב קרא וגם לאחרים.

יולי תמיר: עכשיו אנחנו הולכים לעשות שידור חוזר של מה שהיה פה היום.

יולי תמיר: הרי כל יום יבואו הצבעות כאלה.

יעקב ליצמן: כאלה לא, אבל יבואו הצבעות.

יולי תמיר: אני פונה אליך, אדוני יושב-ראש הוועדה, צריך להיות כלל שמי שיתחיל להתבטא התבטאויות כאלה לא יוכל להצביע.

יולי תמיר: זה ירסן פה את כולם, אנשים ידברו בצורה מסודרת ולא יתחילו לעשות פה פרובוקציות.

נסים דהן: אין תקנה כזאת.

נסים דהן: יש ועדת אתיקה.

איוב קרא: בגלל שאני עשיתי את זה?

איוב קרא: כל יום עושים את זה.

איוב קרא: רק בגלל שאני פה?

יולי תמיר: לא, אני חושבת שהדברים האלה נעשים לצרכים מגונים והמשמעות שלהם היא יותר מגונה מההצבעה עצמה.

יעקב ליצמן: חברת הכנסת תמיר, תהיי רגועה.

יעקב ליצמן: קודם כל, אני לא אתן את זה.

יעקב ליצמן: אם אני אראה שזה ימשיך כך, אני לא אתן לתקשורת להיות כאן.

יולי תמיר: בסוף המסר יוצא שרוב הדיון הוא צעקות על גזענות.

חיים אורון: זה מה שיהיה פה, שוועדת הכספים היא איוב קרא.

רוני בר-און: אדוני היושב-ראש, פעם אחת אל תכניס טלוויזיה.

יעקב ליצמן: ניסיתי את זה.

יעקב ליצמן: אתה יודע כמה פעמים הוצאתי אותם?

דני יתום: אני שמח מאוד שאיוב קרא יופיע בטלוויזיה.

דני יתום: זה ייתן לו כגמולו.

דני יתום: אופי ההופעה שלו כאן - על כך הציבור ישפוט אותו.

חיים אורון: אני רוצה, אולי מתוך עודף תמימות, להגיד לנסים דהן ולבני אלון - ההעברות הללו עולות בקנה אחד עם החוק שחוקקנו פה.

נסים דהן: לא נכון.

חיים אורון: חבר הכנסת דהן, אל תפריע לי.

חיים אורון: בחוק שחוקקנו פה במפורש הופיעה המתכונת של מעבר כפול.

חיים אורון: נתנו לכל משתכן שנתיים שכר דירה ודמי העברה כפולים.

נסים דהן: למחנות עקורים.

חיים אורון: ידעו שיהיה מעבר כפול.

חיים אורון: אם הייתי ביבי - מה שאני לא - הייתי אומר: המנגנון הכי יעיל הוא להקצות כסף לשוק הפרטי, כל אחד יקבל 5,000 דולר ויעשה מה שהוא רוצה, ולא מעניין את המדינה שום דבר.

חיים אורון: עכשיו אני יודע, חבר הכנסת דהן, שמתכננים מחנות אוהלים.

חיים אורון: לא הממשלה.

חיים אורון: המתנחלים, במסגרת יצירת הטראומה הלאומית - איפה התקשורת, תכתבו את זה - מתכננים מחנה אוהלים בכיסופים ומחנה אוהלים ליד הכנסת.

חיים אורון: כדי לעשות טראומה לאומית.

בנימין אלון: נכון.

חיים אורון: אני בעד שכאשר הציבור יראה את האנשים במחנה אוהלים בצומת כיסופים באמצע הקיץ, יעלה מי שיעלה לשידור ויגיד: חברים, אין בעיה, יש פה לא קרוואן, אלא קוראים לזה היום קרווילה - שאני חושב שאני גר במבנה פחות משוכלל מזה - שיש בו הכל וגם מיזוג אוויר.

חיים אורון: והמדינה העמידה אותו במקום הזה, קרוב לניצן - -

בנימין אלון: בשביל יחסי ציבור אתה מוציא כזאת הוצאה?

בנימין אלון: מה זה?

נסים דהן: 100 מיליון שקל ליחסי ציבור.

בנימין אלון: זה "שמאל טוק".

חיים אורון: חבר הכנסת בני אלון, אתה נוסע כל הזמן בעולם ואוסף כסף לארגן את מחנה האוהלים בשביל יחסי ציבור.

בנימין אלון: גרוש לא אספתי.

חיים אורון: אז מישהו אחר אוסף.

חיים אורון: אני חושב שעושה נכון הממשלה, או המינהלת, שאומרת: אנחנו יוצרים מאגר דירות.

חיים אורון: דרך אגב, אני יודע - תקראו היום בעיתון ולנו אומרים את זה בטלפונים כל הזמן - על אנשים שאומרים: תנו לנו אפשרות להתארגן, המנהיגים שלנו מונעים מאיתנו אפשרות להתארגן.

חיים אורון: יש גם אחריות לזה.

חיים אורון: אם אתה רוצה שמות ושמות פרטיים, תקבל אותם ממני.

נסים דהן: בחודשיים אי אפשר להתארגן.

נסים דהן: אתה עובד על אנשים שאפשר להתארגן בחודשיים.

נסים דהן: קח שישה חודשים, אני מבין.

נסים דהן: מה זה חודשיים להתארגן?

חיים אורון: כאשר לפני ארבעה חודשים דיברנו על החוק, אמרת: תן שנתיים.

חיים אורון: אז היו שישה חודשים.

חיים אורון: לפני ארבעה חודשים היו שישה חודשים.

נסים דהן: הממשלה לא עשתה כלום.

נסים דהן: עד שגמרנו את החוק, נשארו פחות משישה חודשים.

חיים אורון: היו שישה חודשים, היועץ המשפטי אמר שיהיו שישה חודשים.

חיים אורון: האנשים ידעו, הם גם יודעים היום.

חיים אורון: מה שעושים המנהיגים שלהם - הם מונעים מהם, מאלה שרוצים, לפעמים זה 50% במושב, לפעמים זה 80% במושב - -

בנימין אלון: אתה יודע על מספרים?

חיים אורון: אני יודע, ותאמין לי, ואני נזהר - -

בנימין אלון: בודדים מתוך - -

חיים אורון: שלושה מושבים שלמים כבר החליטו לנהל משא ומתן במקביל לאבנר שמעוני.

חיים אורון: הם כבר החליטו.

בנימין אלון: תמשיך לסכסך בינינו.

חיים אורון: עוד פעם אני מסכסך ואני הכל.

חיים אורון: לכן אני אומר לפרוטוקול ולנסים דהן:

חיים אורון: אם יתקיימו ההנחות שהפיתוח - ואני לא מדבר על הקרווילות, אני מדבר על הפיתוח של ההרחבות במבקיעים, בבת-אדר ובכרמיה - הוא רק על בסיס זה שישנם אנשים חיים שאומרים שהם רוצים לעבור לשם, זה עולה בקנה אחד עם סעיף 84 בחוק ועם מה שהתכוונו.

חיים אורון: אם יצרו מאגר - וזה הדבר היחיד החדש, אני חשבתי שביבי יבוא להתנגד לו - אם ממשלת ישראל של 2005, בראשותו של ביבי, מחליטה לעשות מאגר דירות ב-3 מיליון שקל - -

נסים דהן: למה אתה לוקח את הכבוד מראש הממשלה?

נסים דהן: הממשלה היא בראשותו של שרון, ביבי הוא שר האוצר.

יעקב ליצמן: תודה רבה.

יעקב ליצמן: רבותיי, אני מעמיד להצבעה - מי בעד פנייה 49, ירים את ידו, ומי נגד?

יעקב ליצמן: תודה רבה.

יעקב ליצמן: רבותיי, אני מעמיד להצבעה - מי בעד פנייה 49, ירים את ידו, ומי נגד?

יעקב ליצמן: בעד הפנייה - 8 נגד - 4 הפנייה נתקבלה.

יעקב ליצמן: היו"ר יעקב ליצמן: פנייה מס' 49 אושרה.

יעקב ליצמן: אם מישהו רוצה רוויזיה, נעשה את זה עכשיו.

יעקב ליצמן: אין רוויזיה.

יעקב ליצמן: לא תהיה רוויזיה, רבותיי.

יעקב ליצמן: אם מישהו לא ביקש עכשיו, לא תהיה רוויזיה.

נסים דהן: אדוני היושב-ראש, לפי התקנון רוויזיה יכול לבקש גם מי שלא השתתף בדיון.

רוני בריזון: רוויזיה אפשר לבקש עד שאתה חותם על הפנייה.

רוני בריזון: פנייה מס' 33

יעקב ליצמן: אנחנו עוברים לפנייה מספר 33.

אסף מאיר: עיקר הפנייה זאת העברה של 140 מיליון ש"ח למתקני השבת קולחין, בהתאם לסיכום שמתגבש כבר.

אסף מאיר: למרות שהסיכום שהתגבש עם החקלאים בנושא ייקור המים עדיין לא נחתם סופית, אנחנו כבר מקדימים ונותנים את ה-140 מיליון שקלים האלה לנציבות המים עבור מפעלי השבה, בהתאם לכללים.

נסים דהן: לאן זה הולך?

אסף מאיר: לנציבות המים, לתמיכה במתקני השבת קולחין.

נסים דהן: לאלו מקומות?

אסף מאיר: אני אנסה לפרט.

אסף מאיר: אני רוצה להתנצל בפני הוועדה, מי שמטפל אצלנו בתחום המים נסע לניחום אבלים אצל נציב המים, לכן אני מחליף אותו אבל אני אנסה כמיטב יכולתי להסביר לוועדה עד כמה שאפשר.

אסף מאיר: מדובר בפרוייקטים, חלקם פרוייקטים מתמשכים שכבר הותחל בהם, לדוגמא גליל מערבי - נהריה שלומי, מי הרי יהודה, חוף כרמל, חפץ חיים, ניצנים, אילת ערדום, מושב לכיש.

אסף מאיר: אלה הרבה פרוייקטים, חלק מהם פרוייקטים חדשים כמו רעננה, בית שאן, דינור, מי גת, נאות סמדר.

נסים דהן: מה עם מודיעין?

אסף מאיר: אני מסתכל על סדרי העדיפויות שקיימים כרגע בפני נציבות המים.

אסף מאיר: אני לא רואה כרגע את מודיעין.

אסף מאיר: אלה המטרות של ה-140 מיליון האלה.

בנימין אלון: אני רואה שבפנייה הזאת מדובר על מחשוב.

בנימין אלון: האם המחשוב נעשה דרך מכרזים?

בנימין אלון: למי יגיעו ה-140 מיליון שקלים האלה?

אסף מאיר: ה-140 מיליון הם רק תמיכה במאגרי הקולחין, אין קשר למחשוב.

אסף מאיר: מה שכתוב כאן, 7,450 אלפי ש"ח למחשוב - מדובר על טעות טכנית בהעברת עודפים משנה לשנה.

אסף מאיר: מכיוון שמשרדי הממשלה עברו למערכת מרכב"ה, חלק מההתחייבויות פשוט נמחקו מהמערכת.

אסף מאיר: זה קורה בהרבה משרדים, אני מניח שתיתקלו בזה.

אסף מאיר: מכיוון שחלק מההתחייבויות נמחקו מהמערכת, צריך להתחייב עליהן מחדש, ולכן מתוקצבים פה עוד 7.4 מיליון שקלים בהרשאה להתחייב כדי להתחייב על התחייבויות קיימות מחדש, פשוט מבחינה טכנית.

אסף מאיר: אין פה קשר למכרזים.

אברהם-בייגה שוחט: לא תהיה בעיה של מזומן?

אברהם-בייגה שוחט: אני רואה רק הרשאה להתחייב, אין מזומן בכלל.

אסף מאיר: יש מזומן באופן חלקי בתקנה.

אסף מאיר: אם תהיה בעיה, צריך יהיה להוסיף.

אסף מאיר: אבל מכיוון שמדובר בהתחייבויות קיימות, יש כבר מזומן בתקנה, רק צריך להתחייב עוד פעם על הרשאה.

סמדר אלחנני: ה-140 מיליון זה למפעלי השבת מים, אז זה לא קשור להתחייבויות שטעיתם בהן במרכב"ה.

סמדר אלחנני: המרכב"ה פה זה רק 7 מיליון.

סמדר אלחנני: אני הייתי מוצאת לנכון שיום אחרי דו"ח מבקר המדינה, שתקף מאוד את פרוייקט מרכב"ה, היינו מקבלים דברי הסבר קצת יותר נרחבים.

סמדר אלחנני: את ה-140 מיליון אתם לוקחים מהרזרבה הכללית.

סמדר אלחנני: אתם יודעים על הפיתוח, בפיתוח מפעלי מים אין שום דבר חדש שנולד מנובמבר עד היום, הכל כבר נמצא במסלול בצורות שונות.

סמדר אלחנני: למה זה לא ברזרבה של סעיף 73?

סמדר אלחנני: למה זה נלקח מהרזרבה הכללית?

סמדר אלחנני: אני חוזרת על הטענה הזאת.

יעקב ליצמן: מה זה משנה?

סמדר אלחנני: זה בהחלט משנה, כי הרזרבה הכללית היא לדברים שלא יכולת לתכנן מראש.

סמדר אלחנני: נכון שאולי לא יכולת לעשות חלוקה, אני מבינה את התהליך שלא ידעת באוקטובר או נובמבר איפה אתה בדיוק מסמן את זה, אז אתה אומר: אני מחזיק את זה ברזרבה של המשרד.

סמדר אלחנני: זה תהליך שהיה קיים כל השנים.

סמדר אלחנני: אבל עכשיו מביאים את זה מהרזרבה הכללית.

סמדר אלחנני: זה צריך להיות ברזרבה של סעיף 73.

נסים דהן: האם חלק מהתקציב נועד גם לכסות את העלויות של הפער בין מי קולחין למים שפירים לחקלאים?

אסף מאיר: לא, ה-140 מיליון האלה הם חלק מהסכם החקלאים, זה רק לפיתוח.

בנימין אלון: משק המים לא מסונף לתוך משרד?

אסף מאיר: לא.

אסף מאיר: סעיף הפיתוח של משק המים הוא סעיף 73, הוא סעיף נפרד למשק המים שלא מסונף לאף משרד.

יעקב ליצמן: מי בעד פנייה 33 ומי נגד?

יעקב ליצמן: מי בעד פנייה 33 ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מס' 33 נתקבלה.

יעקב ליצמן: פנייה מס' 39

יעקב ליצמן: אנחנו עוברים לפנייה מס' 39.

אסף מאיר: בהמשך למה שאמרתי קודם, מדובר בפיצוי לחקלאים על קיצוץ המכסות בשנים 2002-2004.

אסף מאיר: יש עדיין מחלוקת לגבי התחשבנות עבר, ואני מקווה שזה ייסגר במסגרת הסיכום - -

סמדר אלחנני: זה גומר את הוויכוח שהיה כל הזמן?

אסף מאיר: לגבי 2002-2004 כן.

אסף מאיר: אני מדגיש שיש עדיין מחלוקת לגבי התחשבנות עבר, חלק מחברי הוועדה מכירים את זה.

אסף מאיר: זה נמצא במסגרת הדיונים עם התאחדות חקלאי ישראל על ההסכם הכללי לייקור המים, שאמור - כך אני מקווה - להיחתם בשבוע הבא.

יעקב ליצמן: מי בעד פנייה 39 ומי נגד?

יעקב ליצמן: מי בעד פנייה 39 ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה 39 אושרה.

יעקב ליצמן: תודה רבה.

יעקב ליצמן: פנייה 35-36

יעקב ליצמן: אנחנו עוברים לפנייה מספר 35-36.

אברהם-בייגה שוחט: השר ישראל כץ ימנה עם זה עוד עשרים מינויים פוליטיים.

אריאל למדני: מדובר על העברה של 15,416 אלפי שקלים לסעיף תקציבי 33.

אריאל למדני: הייעוד של התקציב הזה הוא: 7.5 מיליון שקל למדען הראשי במשרד החקלאות, 3.7 מיליון למטה המשרד כאשר מתוך זה 2.3 מיליון זה תשלום דמי חבר לארגון בין-לאומי למחקר חקלאי, 1.3 מיליון למינהל המחקר.

אברהם-בייגה שוחט: אתה מוכן להוריד את הסעיף השלישי, המינהלי?

יעקב ליצמן: אי אפשר להוריד סעיף אחד, אפשר רק להביא פנייה חדשה.

חיים אורון: באיזה מקום מופיעים הפיצויים?

אריאל למדני: אתה מדבר על פיצוי לשיטפונות 2003?

אריאל למדני: זה בפנייה 37.

יעקב ליצמן: זאת הפנייה הבאה.

יעקב ליצמן: רבותיי, מי בעד פנייה 35-36 ומי נגד?

יעקב ליצמן: זאת הפנייה הבאה.

יעקב ליצמן: רבותיי, מי בעד פנייה 35-36 ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מספר 35-36 אושרה.

יעקב ליצמן: פנייה מס' 37

יעקב ליצמן: אנחנו עוברים לפנייה מספר 37, תמיכות.

אריאל למדני: פה מדובר על העברה פנימית שכוללת 6.6 מיליון שקלים בנושא שיטפונות 2003; זה על פי החלטת ממשלה שדיברה על 12 מיליון שקל, כאשר 5.4 מיליון שקל תוקצבו ב-2004 וזאת ההשלמה.

אריאל למדני: הפנייה כוללת גם המשך של פרוייקט ערבה נקייה ברמת הנגב, בנושא של מזיקים, ו-1.2 מיליון שקלים תמיכה בענף הבקר.

יעקב ליצמן: מי בעד פנייה 37 ומי נגד?

יעקב ליצמן: מי בעד פנייה 37 ומי נגד?

יעקב ליצמן: בעד הפנייה - רוב נגד - אין הפנייה נתקבלה.

יעקב ליצמן: פנייה מספר 37 אושרה.

יעקב ליצמן: תודה רבה, הישיבה נעולה.